РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/194-14

15. јул 2014. године

Б е о г р а д

З А П И С Н И К

20. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 14. ЈУЛА 2014. ГОДИНЕ

 Седница је почела у 14,05 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Жарко Мићин, Верољуб Арсић, Живан Ђуришић, заменик члана Одбора Петра Петровића, Јасмина Обрадовић, заменик члана Одбора Биљане Пантић Пиље, Катарина Ракић, Светислав Вукмирица, Петар Петровић, Жарко Обрадовић, Неђо Јовановић, Ненад Николић, заменик члана Одбора Александра Јаблановића, Мирко Чикириз, Тања Томашевић Дамњановић, Балинт Пастор, Весна Бесаровић и Јанко Веселиновић.

 Седници није присуствовала Весна Мартиновић, члан Одбора, као ни њен заменик.

Седници су присуствовали: Ивана Савићевић, шеф Одсека у Министарсвту рада, запошљавања, борачких и социјалних питања, Зоран Лазић, помоћник министра рада, запошљавања, борачких и социјалних питања, Љиљана Радифковић, шеф Одсека у Министарсвту рада, запошљавања, борачких и социјалних питања, Миодраг Поледица, државни секретар у Министарству грађевинарства, саобраћаја и инфраструктуре, Александра Дамњановић, државни секретар у Министарству грађевинарства, саобраћаја и инфраструктуре и Лепосава Сојић, помоћник министра грађевинарства, саобраћаја и инфраструктуре.

На предлог председника Одбора, већином гласова је усвојен следећи

Д н е в н и р е д :

1. Разматрање Предлога Закона о изменама и допунама Закона о раду;

2. Разматрање Предлога закона о изменама и допунама Закона о пензијском и инвалидском осигурању;

3. Разматрање Предлога закона о отклањању последица поплава у Републици Србији;

4. Разматрање Извештаја о елементарној непогоди-поплави која је задесила Републику Србију и мерама које су предузете ради спасавања становништва и одбране угрожених места од поплава.

Прва тачка дневног реда. Разматрање Предлога Закона о изменама и допунама Закона о раду

Одбор је размотрио Предлог закона о изменама и допунама Закона о раду, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога закона о изменама и допунама Закона о пензијском и инвалидском осигурању

Одбор је размотрио Предлог закона о изменама и допунама Закона о пензијском и инвалидском осигурању, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

Трећа тачка дневног реда. Разматрање Предлога закона о отклањању последица поплава у Републици Србији

Одбор је размотрио Предлог закона о отклањању последица поплава у Републици Србији**,** који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

Четврта тачка дневног реда. Разматрање Извештаја о елементарној непогоди-поплави која је задесила Републику Србију и мерама које су предузете ради спасавања становништва и одбране угрожених места од поплава

Одбор је размотрио Извештај о елементарној непогоди-поплави која је задесила Републику Србију и мерама које су предузете ради спасавања становништва и одбране угрожених места од поплава и сматра да је Извештај у складу са Уставом и правним системом Републике Србије.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

 Седница је завршена у 14,20 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић